“Manchester Yunayted”ning himoya markazi uchun ustuvor maqsadi ma’lum bo‘ldi

“Yuventus” markaziy himoyachisi Matteys de Ligt “Manchester Yunayted”ning asosiy transfer maqsadiga aylandi. Bu haqda jurnalist Nikolo Skira xabar berdi.

Turin klubi va Niderlandiya terma jamoasining 22 yoshli futbolchisi mankunianliklarning yangi bosh murabbiyi Erik ten Hag bilan “Ayaks”dagi faoliyatidan yaxshi tanish.
Turin klubi de Ligtni sotmoqchi emas va uning shartnomasini 2024- yilgacha uzaytirish ustida ishlamoqda.
Shu bilan birga shu yozdan boshlab himoyachiga 125 million yevro miqdorida tovon puli to‘lash haqidagi band ham kuchga kiradi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!